( 102 ) 



dame la royne Jehanne (1) et ma dame d'Orliens (2), et à tous on 

 ne fit que bien et honneur et encores en y a mil qui y sont venus 

 à seurté, ne à bons gentils hommes, ne à bonnes gentils femmes 

 qui nul mal n'ont fait au peuple, ne ne veulent faire, nous ne 

 volons nul mal. Et depuis les choses avenues en Beauvoisis, 

 monseigneur de Navarre qui oudit paiis estoit à gens d'armes 

 auquel il vindrent courre sus et lesquels il desconlit par quatre 

 fois et leurs capitaines prist et copa les testes, mist le paiis tout 

 à pais et du consentement des nobles du paiis de Beauvoisis et 

 de Vcqcin, qui avoient esté domagé et injurié, et aussi des gens 

 des villes du plat paiis de Beauvoisis ordonna que de chascune 

 ville quatre des plus principauls de ceuls qui avoient fait les 

 excès seraient pris et justicié, et dix du paiis de Beauvoisis se- 

 roient pris qui savoient les domages qui avoient esté fait aus 

 gentils hommes, les villes et les personnes par qui ce avoit esté 

 fait et seroit rapporté à monseigneur de Navarre, et il feroit 

 faire restitucion convenable des domages ausdis gentils hommes, 

 et parmi ce les bonnes gens du plat paiis de Beauvoisis, les villes 

 et le paiis dévoient demourer en seurté et en pais. Ce non 

 obstant les gentils hommes du paiis de Beauvoisis, de Veccin, 

 monseigneur de Navarre parti , et aussi li autres nobles des paiis 

 dessusdis que rien ne touchoit, se assemblèrent et tout le paiis 

 de Beauvoisis destruisircnt et pillèrent, et sur l'ombre dudit fait 

 de Beauvoisis, li gentil homme en plusieurs et divers lieux ont 

 faictes grans assemblées, et s'en sont venu en plusieurs lieux 

 desdis paiis deçà la Somme et la rivière d'Oise, et sur yceuls qui 



soutenait le duc de Normandie, elle secondait Sans doute à Paris les intri- 

 gues du roi de Navarre. 



(1) Jeanne d'Évreux, veuve de Charles le Bel, mère de la duchesse d'Or- 

 léans et tante de la comtesse de Flandre; elle favorisait activement son neveu 

 le roi de Navarre. 



(2) Blanche de France, fille de Charles le Bel et de Jeanne d'Évreux; par 

 conséquent, cousine du roi de Navarre. 



